**Sanni Maija Franssi** (s. 19. maaliskuuta 1995) on suomalainen jalkapalloilija, joka edustaa espanjalaista Real Sociedadia. Aiemmin hän on kotimaansa lisäksi pelannut Sveitsissä, Italiassa ja Tanskassa. Hän on pelannut kesäkuun 2022 loppuun mennessä 58 naisten maaottelua ja tehnyt niissä kolme maalia.

Seurajoukkueet
--------------

Franssi on Riihimäen Nappulaseuran kasvatti, joka pelasi ensimmäiset liigaottelunsa kaudella 2012. PK-35:n vakiokokoonpanoon hän nousi vuotta myöhemmin ja teki varsinaisen läpimurtonsa 2014, jolloin Franssi oli kauden puoliväliin mennessä iskenyt jo 14 maalia, ollen liigan toiseksi paras maalintekijä. Hänet valittiin myös Naisten Liigan kesäkuun pelaajaksi. Ennen siirtymistään ulkomaille hän ehti pelata kaudella 2016 liigassa 15 ottelua, joissa hän teki 20 maalia. Koko liigaurallaan hän on pelannut 87 ottelua, joissa hän teki 51 maalia.

PK-35:n lisäksi Franssi on Suomessa aikuisten tasolla edustanut Vantaan Jalkapalloseuraa naisten Ykkösessä ja Kakkosessa.

Kesällä 2017 Franssi siirtyi Italian Serie A:han Juventuksen joukkueeseen. Edellisellä kaudella hän pelasi Sveitsissä Zürichin joukkueessa, josta hän palasi kesäkaudeksi Suomeen PK-35:een. Vuonna 2020 hän voitti Fortuna Hjørringin joukkueessa Tanskan-mestaruuden. Syksyllä 2020 hän siirtyi espanjalaisseura Real Sociedadiin.

Maajoukkueura
-------------

Tyttöjen eri ikäkausimaajoukkueita Franssi on heinäkuuhun 2014 mennessä edustanut 16 kertaa ja tehnyt niissä 2 maalia. Hän kuului Suomen joukkueeseen elokuussa 2014 Kanadassa pelatuissa alle 20-vuotiaiden MM-kisoissa ja tuli vaihtopelaajana kentälle jokaisessa kolmessa Suomen ottelussa Ensimmäisen naisten maaottelunsa Franssi pelasi helmikuussa 2015, ja ensimmäisen maajoukkuemaalinsa hän teki syyskuussa 2016 EM-karsintaottelussa Portugalia vastaan.

Franssi on ennen vuoden 2022 EM-kilpailujen alkua pelannut 58 naisten maaottelua ja tehnyt niissä kolme maalia.

Muuta
-----

NHL-jääkiekkoilija Santeri Hatakka on Franssin pikkuveli.

Lähteet
-------

1. ↑  S. Franssi Soccerway. Viitattu 31.10.2023. (englanniksi)
2. ↑  Sanni Franssi (Arkistoitu – Internet Archive) PK-35 Vantaa. Viitattu 20.7.2014.
3. ↑  Sanni Franssi on rento maalintekijä  11.7.2014. Aamuposti.  Arkistoitu 29.7.2014. Viitattu 20.7.2014.
4. ↑  PK-35 Vantaan Sanni Franssista Veikkauksen kuukauden pelaaja  16.7.2014. Vantaan Sanomat.  Arkistoitu 27.7.2014. Viitattu 20.7.2014.
5. ↑  Sanni Franssi siirtyy Sveitsiin  8.8.2016. PK-35 Vantaa. Viitattu 7.9.2016.
6. ↑  Sanni Franssi (Arkistoitu – Internet Archive) Suomen Palloliitto. Viitattu 20.7.2014.
7. ↑  Pakkanen, Mitri: Juventuksen ensimmäiset.  *Ilta-Sanomat Urheilu*, 7.11.2017, s. 6.
8. ↑  Suomen maajoukkuehyökkääjä Sanni Franssi siirtyy Juventukseen
9. ↑  Hirvonen, Hinni: Espanjan liigassa debytoinut Sanni Franssi odottaa, että pääsee fanaattisen yleisön eteen  16.10.2020. Yle. Viitattu 18.2.2021.
10. ↑  TU20 Suomi (Arkistoitu – Internet Archive) Suomen Palloliitto. Viitattu 20.7.2014.
11. ↑  TU20 MM-joukkue julkistettu  17.7.2014. Suomen Palloliitto.  Arkistoitu 24.7.2014. Viitattu 20.7.2014.
12. ↑  Sanni Franssi FIFA.  Arkistoitu 17.8.2014. Viitattu 2.6.2015. (englanniksi)
13. ↑  Sanni Franssi Suomen Palloliitto.  Arkistoitu 15.4.2019. Viitattu 25.3.2021.
14. ↑  Sanni Franssi Suomen Palloliitto. Viitattu 8.7.2022.
15. ↑  Tässä on NHL-syksyn suomalaisyllättäjä! Santeri Hatakka, 20, sai San Jose Sharksilta merkittävän luottamuksenosoituksen *Yle Urheilu*.  14.11.2021. Viitattu 12.7.2022.
16. ↑  Riihimäkeläinen puolustaja Santeri Hatakka, 15, kulkee päättäväisesti Leijona-polulla – "Aika huikea vuosi on ollut" *aamuposti.fi*.  29.12.2016. Viitattu 29.12.2020.

Suomen joukkue – Jalkapallon naisten EM-kilpailut 2022
1 Talaslahti |
2 Pikkujämsä |
3 Hyyrynen |
4 Öling |
5 Koivisto |
6 Auvinen |
7 Engman |
8 Ahtinen |
9 Kemppi |
10 Alanen |
11 Heroum |
12 Tamminen |
13 Danielsson |
14 Kollanen |
15 Kuikka |
16 Westerlund |
17 Franssi |
18 Sällström |
19 Sainio |
20 Summanen |
21 Rantanen |
22 Rantala |
23 Korpela |
Valmentaja Signeul



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |